stanford-oval/wikipedia huggingface dataset:
Ranskan avoin tennisturnaus 2017 – naisten kaksinpeli
Kaavio > Kaavion alaosa > Lohko 8

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. kierros | 1. kierros | 1. kierros | 1. kierros | 1. kierros |   |   | 2. kierros | 2. kierros | 2. kierros | 2. kierros | 2. kierros |   |   | 3. kierros | 3. kierros | 3. kierros | 3. kierros | 3. kierros |   |   | 4. kierros | 4. kierros | 4. kierros | 4. kierros | 4. kierros |

| 16 |   A Pavljutšenkova | 6 | 1 |  |   |  |  |  |  |  |  |  |  |  |  |  |  |  |  |  |  |  |  |  |  |
|  |   PM Țig | 1 | 0r |  |   |   | 16 |   A Pavljutšenkova | 64 | 6 | 4 |   |  |  |  |  |  |  |  |  |  |  |  |  |  |
|  |   V Cepede Royg | 6 | 6 |  |   |   |  |   V Cepede Royg | 77 | 2 | 6 |   |  |  |  |  |  |  |  |  |  |  |  |  |  |
|  |   L Šafářová | 1 | 4 |  |   |   |   |   |   |   |   |   |   |  |   V Cepede Royg | 3 | 77 | 6 |   |  |  |  |  |  |  |
|  |   M Duque Mariño | 77 | 6 |  |   |   |   |   |   |   |   |   |   |  |   M Duque Mariño | 6 | 62 | 3 |   |  |  |  |  |  |  |
|  |   I-C Begu | 62 | 4 |  |   |   |  |   M Duque Mariño | 1 | 6 | 8 |   |  |  |  |  |  |  |   |  |  |  |  |  |  |
| PR |   M Rybáriková | 6 | 6 |  |   |   | PR |   M Rybáriková | 6 | 3 | 6 |   |  |  |  |  |  |  |   |  |  |  |  |  |  |
| 19 |   C Vandeweghe | 1 | 4 |  |   |   |   |   |   |   |   |   |   |   |   |   |   |   |   |   |  |   V Cepede Royg | 6 | 3 | 4 |
| 25 |   L Davis | 6 | 3 | 3 |   |   |   |   |   |   |   |   |   |   |   |   |   |   |   |   | 2 |   Ka Plíšková | 2 | 6 | 6 |
|  |   C Witthöft | 2 | 6 | 6 |   |   |  |   C Witthöft | 6 | 77 |  |   |  |  |  |  |  |  |   |  |  |  |  |  |  |
|  |   I Hromatševa | 3 | 0 |  |   |   |  |   P Parmentier | 4 | 65 |  |   |  |  |  |  |  |  |   |  |  |  |  |  |  |
|  |   P Parmentier | 6 | 6 |  |   |   |   |   |   |   |   |   |   |  |   C Witthöft | 5 | 1 |  |   |  |  |  |  |  |  |
|  |   J Aleksandrova | 6 | 2 | 6 |   |   |   |   |   |   |   |   |   | 2 |   Ka Plíšková | 7 | 6 |  |   |  |  |  |  |  |  |
|  |   K Siniaková | 4 | 6 | 2 |   |   |  |   J Aleksandrova | 2 | 6 | 3 |   |  |  |  |  |  |  |  |  |  |  |  |  |  |
|  |   S Zheng | 5 | 2 |  |   |   | 2 |   Ka Plíšková | 6 | 4 | 6 |   |  |  |  |  |  |  |  |  |  |  |  |  |  |
| 2 |   Ka Plíšková | 7 | 6 |  |   |  |  |  |  |  |  |  |  |  |  |  |  |  |  |  |  |  |  |  |  |
Sakhirin Grand Prix 2020

|  Sakhirin Grand Prix 2020  |
| --- | --- |
 16. osakilpailu 17 osakilpailusta kaudella 2020. 

Päivämäärä:  6. joulukuuta 2020
Rata:  Bahrain International Circuit
Sijainti:  Sakhir, Bahrain
Ratatyyppi:  Moottorirata
Radan pituus:  3,543 km
Kilpailun pituus:  87 kierrosta, 307,995 km
Sää:   Selkeä
Paalupaikka
Kuljettaja:   Valtteri Bottas   (Mercedes)
Paaluaika:  0.53,377
Palkintokoroke
Voittaja:   Sergio Pérez   (Racing Point-BWT Mercedes)
Toinen:   Esteban Ocon   (Renault)
Kolmas:   Lance Stroll   (Racing Point-BWT Mercedes)
Nopein kierros
Kuljettaja:   George Russell   (Mercedes)
Kierrosaika:  0.55,404 (kierroksella 80)
Sakhirin Grand Prix 2020 (virallisesti Formula 1 Rolex Sakhir Grand Prix 2020) oli Formula 1 -kauden 2020 16. osakilpailu, joka ajettiin 6. joulukuuta Bahrainin moottoriradalla Sakhirissa Bahrainissa.
Kilpailu ajettiin Bahrainin moottoriradan ”outer circuit” -nimisellä rataprofiililla, joka ohittaa normaalin radan ison mutkaosuuden. Kilpailussa ajettiin eniten kierroksia koskaan hybridiaikakaudella.
Kuljettajavaihdokset

Romain Grosjean ei osallistunut kilpailuun Bahrainin Grand Prix’ssa tapahtuneen onnettomuuden seurauksena, jossa hänen autonsa osui voimalla teräskaiteeseen, katkesi kahtia ja räjähti tuleen voimalla. Hänen korvaajana toimi Haas-tallin testi- ja varakuljettaja Pietro Fittipaldi.
Lewis Hamiltonilla todettiin koronavirustartunta 30. marraskuuta 2020, ja oli siksi sivussa osakilpailusta. Hänen korvaajana toimi Williams-tallin kuljettaja ja Mercedeksen akatemiakuljettaja George Russell. Russellin korvasi Williamsilla tallin varakuljettaja Jack Aitken.
Vapaat harjoitukset

Ensimmäisissä vapaissa harjoituksissa koettiin erikoinen tilanne, kun AlphaTaurin Pierre Gasly joutui pitämään ajon aikana kiinni autonsa peilistä, jotta tämä ei putoaisi radalle ennen varikkokäyntiä. McLarenin Carlos Sainzin autossa havaittiin radan pomppujen ja ratareunojen aiheuttamia vakavia vaurioita, minkä vuoksi hän joutui viettämään paljon aikaa varikolla. Tulokaskuljettajat Haasin Pietro Fittipaldi ja Williamsin Jack Aitken olivat ensimmäisissä vapaissa harjoituksissa sijoilla 19 ja 20. Fittipaldin ajot päättyivät, kun hän tuhosi renkaidensa pidon lukkojarrutuksella ja Aitken pyörähti harjoitusten aikana radan toisessa mutkassa. Mercedeksen Lewis Hamiltonin tilalla ajanut George Russell ajoi tallille vakuuttavia näyttöjä kierrosajoistaan ja oli ensimmäisten vapaiden harjoitusten nopein. Tallikaveri Valtteri Bottaksella oli vaikeuksia autonsa tasapainotuksen ja ajettavuuden kanssa, mitkä aiheuttivat vaurioita hänen autoonsa ja yli 0,3 sekunnin aikaeron Russellin ajamaan kärkiaikaan.
Toisissa vapaissa harjoituksissa monella kuljettajalla oli vaikeuksia autonsa kanssa. Bottaksen vaikeudet harjoituksissa olivat hylätyt nopeat kierrosajat, kun hän ajoi ratarajojen ulkopuolella ja sijoittui lopputuloksissa 11:nneksi. Red Bullin molemmat kuljettajat Max Verstappen ja Alexander Albon eivät olleet tyytyväisiä aliohjautuviin autoihinsa. McLarenin ongelmat jatkuivat, kun Sainzin autossa oli vaihdelaatikkovika ja Lando Norris vaurioitti autonsa pohjan ratareunoihin. Gasly satutti sormensa, kun hänen käteensä osui ajon aikana radalle lentäneitä sorakiviä. Ferrarin osalta Charles Leclerc keskeytti harjoitusten alussa vaihdelaatikkovikaan, ja Sebastian Vettel pyörähti radalla ja melkein osui takana ajaneeseen Haasin Kevin Magnusseniin. Russell oli myös toisten vapaiden harjoitusten nopein.
Kolmansissa vapaissa harjoituksissa Bottaksen lisäksi aikakierroksiansa paransivat merkittävästi Gasly ja Renault’n Esteban Ocon, jotka sijoittuivat lopputuloksissa Bottaksen taakse kolmanneksi ja neljänneksi. Russell puolestaan lukitsi jarrunsa, mikä aiheutti renkaiden pinnan kuoriutumisen ja sijoittumisen seitsemänneksi. Renault’n Daniel Ricciardon pohja aiheutti valtavan kipinäsuihkun radalla, kun hän ajoi nopean radan ratareunojen päällä. Ferrarin vaikeudet jatkuivat, kun Leclerc pyörähti, Vettelin auton voimayksikkö hajosi ja molemmat kuljettajat sijoittuivat kymmenen parhaan kuljettajan ulkopuolelle lopputuloksissa. Verstappen oli kolmansien vapaiden harjoitusten nopein.
Aika-ajot

Aika-ajojen ensimmäisessä osiossa kärkipaikasta taistelivat Bottas, Verstappen ja Russell, joista Bottas ja Russell valitsivat keskikovan ja Verstappen pehmeän rengasseoksen. Albon pääsi viidentoista parhaan joukkoon ja jatkoon viimeisellä yrityksellään.
Aika-ajojen toisessa osiossa Albonin vauhti ei riittänyt enää jatkoon, mistä hän syytti pehmeän renkaan vähäistä testaamista kolmansissa vapaissa harjoituksissa. Norrisin osalta talli teki ajoitusvirheen, kun Norris lähetettiin lämmittelykierrokselle myöhäisessä vaiheessa, renkaat eivät olleet lämmöiltään ja pidoiltaan riittävät nopealle aikakierrokselle ja viimeisellä nopealla aikakierroksella Norris keskeytti yrityksensä ajovirheen vuoksi. Vettel karsiutui jatkosta, koska hän ei onnistunut ajamaan riittävän nopeasti radan keskisektorilla.
Aika-ajojen kolmannessa osiossa paalupaikkataistelu käytiin Bottaksen, Russellin ja Verstappenin välillä. Bottas ajoi paalupaikalle ennen tallikaveriaan Russellia ja Verstappenia. Russell perusteli aikaeron Bottakseen muodostuneen auton vääristä asetuksista, jotka hän itse oli saanut aikaan painamalla vääriä nappeja. Leclerc oli neljäs ja perusteli suorituksensa onnistuneen seuraamalla Gaslyn ajolinjoja varikon näyttöruuduilta ennen omaa aikakierrostansa. Racing Pointin Sergio Pérez onnistui ajamaan vanhalla moottorilla viidenneksi, vaikka hän koki tehohäviöiden häiritsevän ajosuoritustaan. AlphaTaurilla Daniil Kvjat ajoi kauden parhaimman aika-ajotuloksensa (kuudes) sitten kauden 2019 Azerbaidžanin osakilpailun, mutta Gasly puolestaan oli huolissaan aika-ajoissa havaitusta auton pohjavauriosta ja jäi yhdeksänneksi.
Kilpailu

Paalupaikalta lähtenyt Bottas ei onnistunut lähdössä pitämään Russellia takanaan, vaan hän putosi tämän taakse toiseksi. Neljänteen mutkaan tultaessa Mercedekset pääsivät karkuun, kun heidän takanaan sattui kolari Charles Leclercin, Sergio Pérezin ja Verstappenin kesken. Sisälinjalla ajanut Leclerc osui Péreziin, joka pyörähti. Kolaria väistäessään Verstappen ajautui radan ulkopuolelle ja törmäsi seinään. Leclerc ja Verstappen keskeyttivät, mutta Pérez pääsi jatkamaan kilpailua koko joukon viimeisenä, ja tuli myös heti varikolle. Turva-auto tuli radalle.
Kierroksella 6 kilpailu jatkui normaalisti. Pérez nousi viimeiseltä sijalta nopeasti kohti kärkeä. Nicholas Latifi keskeytti kilpailun kierroksella 52 öljyvuodon takia. Mercedekset saivat tätä ennen rakennettua turvallisen välimatkan muihin ja olivat matkalla turvalliseen kaksoisvoittoon, kunnes Williamsilla Russellia tuurannut Jack Aitken ajoi kierroksella 61 viimeisen mutkan leveäksi, pyörähti ja osui turva-aitaan, mikä tuhosi hänen etusiipensä. Tämän seurauksena kilpailujohto määräsi kilpailuun ensin virtuaalisen turva-auton ja lopulta turva-auton. Mercedes reagoi tähän tekemällä molemmille autoilleen varikkopysähdyksen. Russell ajoi ensimmäisenä varikolle Bottas perässään. Mutta tallin radioyhteyksissä oli ongelmia, joiden takia Russellin autoon asennettiin vahingossa Bottaksen eturenkaat. Bottakselle ei tästä syystä voitu tehdä renkaanvaihtoa lainkaan, joten hän joutui palaamaan radalle samoilla käytetyillä kovilla renkailla. Sääntöjen mukaan tiettyyn autoon varattuja renkaita ei saa asentaa toiseen autoon. Jos tätä virhettä ei korjata kolmen kierroksen sisään, kuljettaja hylätään. Tämän vuoksi Russell kutsuttiin seuraavalla kierroksella takaisin varikolle vaihtamaan oikeat renkaat. Mercedekset putosivat tämän sekoilun takia sijoille 4 ja 5, jolloin kärkikolmikko oli Pérez, Esteban Ocon ja Lance Stroll.
Turva-auton lähdettyä radalta Russell ohitti nopeasti Bottaksen, ja alkoi jahdata kärkikolmikkoa. Bottas putosi kuluneiden renkaiden vuoksi kahdeksanneksi. Russell koki pari kierrosta myöhemmin lisää epäonnea, kun hänen renkaissaan havaittiin tyhjentymistä, joten hänen autoonsa piti asentaa varikolla vielä yhdet uudet pehmeät renkaat. Pysähdys pudotti Russellin toiselta sijalta sijalle 16, josta hän pääsi nousemaan vielä sijalle 9 ja saavuttamaan ensimmäiset MM-pisteensä ja ensimmäisen kilpailun nopeimman kierroksensa. Mercedesten pudottua palkintosijoilta Pérez ajoi uransa ensimmäiseen voittoon ja Ocon sai ensimmäisen palkintosijansa. Stroll oli kolmas.
Tulokset > Aika-ajot

| Sija | Numero | Kuljettaja | Valmistaja | Q1 | Q2 | Q3 | Lähtöruutu |
| --- | --- | --- | --- | --- | --- | --- | --- |
| 1 | 77 |  Valtteri Bottas | Mercedes | 53.904 | 53.803 | 53.377 | 1 |
| 2 | 63 |  George Russell | Mercedes | 54.160 | 53.819 | 53.403 | 2 |
| 3 | 33 |  Max Verstappen | Red Bull-Honda | 54.037 | 53.647 | 53.433 | 3 |
| 4 | 16 |  Charles Leclerc | Ferrari | 54.249 | 53.825 | 53.613 | 4 |
| 5 | 11 |  Sergio Pérez | Racing Point-BWT Mercedes | 54.236 | 53.787 | 53.790 | 5 |
| 6 | 26 |  Daniil Kvjat | AlphaTauri-Honda | 54.346 | 53.856 | 53.906 | 6 |
| 7 | 3 |  Daniel Ricciardo | Renault | 54.388 | 53.871 | 53.957 | 7 |
| 8 | 55 |  Carlos Sainz Jr. | McLaren-Renault | 54.450 | 53.818 | 54.010 | 8 |
| 9 | 10 |  Pierre Gasly | AlphaTauri-Honda | 54.207 | 53.941 | 54.154 | 9 |
| 10 | 18 |  Lance Stroll | Racing Point-BWT Mercedes | 54.595 | 53.840 | 54.200 | 10 |
| 11 | 31 |  Esteban Ocon | Renault | 54.309 | 53.995 |  | 11 |
| 12 | 23 |  Alexander Albon | Red Bull-Honda | 54.620 | 54.026 |  | 12 |
| 13 | 5 |  Sebastian Vettel | Ferrari | 54.301 | 54.175 |  | 13 |
| 14 | 99 |  Antonio Giovinazzi | Alfa Romeo-Ferrari | 54.523 | 54.377 |  | 14 |
| 15 | 4 |  Lando Norris | McLaren-Renault | 54.194 | 54.693 |  | 19 |
| 16 | 20 |  Kevin Magnussen | Haas-Ferrari | 54.705 |  |  | 15 |
| 17 | 6 |  Nicholas Latifi | Williams-Mercedes | 54.796 |  |  | 16 |
| 18 | 89 |  Jack Aitken | Williams-Mercedes | 54.892 |  |  | 17 |
| 19 | 7 |  Kimi Räikkönen | Alfa Romeo-Ferrari | 54.963 |  |  | 18 |
| 20 | 51 |  Pietro Fittipaldi | Haas-Ferrari | 55.426 |  |  | 20 |
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 11 |  Sergio Pérez | Racing Point-BWT Mercedes | 87 | 1:31.15,114 | 5 | 25 |
| 2. | 31 |  Esteban Ocon | Renault | 87 | +10,518 | 11 | 18 |
| 3. | 18 |  Lance Stroll | Racing Point-BWT Mercedes | 87 | +11,869 | 10 | 15 |
| 4. | 55 |  Carlos Sainz | McLaren-Renault | 87 | +12,580 | 8 | 12 |
| 5. | 3 |  Daniel Ricciardo | Renault | 87 | +13,330 | 7 | 10 |
| 6. | 23 |  Alexander Albon | Red Bull Racing-Honda | 87 | +13,842 | 12 | 8 |
| 7. | 26 |  Daniil Kvjat | AlphaTauri-Honda | 87 | +14,534 | 6 | 6 |
| 8. | 77 |  Valtteri Bottas | Mercedes | 87 | +15,389 | 1 | 4 |
| 9. | 63 |  George Russell | Mercedes | 87 | +18,556 | 2 | 2+1 |
| 10. | 4 |  Lando Norris | McLaren-Renault | 87 | +19,541 | 19 | 1 |
| 11. | 10 |  Pierre Gasly | AlphaTauri-Honda | 87 | +20,527 | 9 |  |
| 12. | 5 |  Sebastian Vettel | Ferrari | 87 | +22,611 | 13 |  |
| 13. | 99 |  Antonio Giovinazzi | Alfa Romeo Racing-Ferrari | 87 | +24,111 | 14 |  |
| 14. | 7 |  Kimi Räikkönen | Alfa Romeo Racing-Ferrari | 87 | +26,153 | 18 |  |
| 15. | 20 |  Kevin Magnussen | Haas-Ferrari | 87 | +32,370 | 15 |  |
| 16. | 89 |  Jack Aitken | Williams-Mercedes | 87 | +33,674 | 17 |  |
| 17. | 51 |  Pietro Fittipaldi | Haas-Ferrari | 87 | +36,858 | 20 |  |
| Kesk. | 6 |  Nicholas Latifi | Williams-Mercedes | 52 | Öljyvuoto | 16 |  |
| Kesk. | 33 |  Max Verstappen | Red Bull Racing-Honda | 0 | Ulosajo | 3 |  |
| Kesk. | 16 |  Charles Leclerc | Ferrari | 0 | Kolari (Pérez) | 4 |  |
Nopein kierros: George Russell (Mercedes) 0.55,404 (kierroksella 80).
Lähteet:
Sijoitukset kilpailun jälkeen

Huom!: Vain viiden parhaan sijoitukset sisällytetty.
Muuta

Jack Aitkenin uran ensimmäinen ja viimeinen kilpailu.
Pietro Fittipaldin uran ensimmäinen kilpailu.
George Russellin uran ensimmäiset MM-pisteet sekä kilpailun nopein kierros.
Racing Point -tallin ensimmäinen ja viimeinen voitto.
Sergio Pérezin uran ensimmäinen voitto.
Esteban Oconin uran ensimmäinen palkintokorokesijoitus.
George Russellin nopein kierros 0.55,404 oli kautta aikain nopein kilpailukierros, edellinen ennätys oli Jody Scheckterin Ranskan Grand Prix 1974 ajama 1.00,00.
Valtteri Bottaksen paalupaikan kierrosaika 0.53,377 oli ajallisesti nopein paaluaika, edellinen ennätys oli Niki Laudan Ranskan Grand Prix 1974 ajama 0.58,79.
Räpäkkö

| Räpäkkö |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°22′06″N, 26°38′13″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vuohijärven alue (14.91)
Laskuoja:  oja Juolasveteen 
Järvinumero:  14.913.1.039
Mittaustietoja
Pinnankorkeus:  98,6 m  
Pituus:  520 m  
Leveys:  320 m  
Rantaviiva:  1,535 km  
Pinta-ala:  7,936 ha  
Saaria:  ei saaria 
 fiRäpäkkö 
Räpäkkö eli Räpäkkölampi on Etelä-Savossa Mäntyharjulla  Hietaniemen lähellä sijaitseva lampi.
Maantietoa

Lampi on 520 metriä pitkä, 320 metriä leveä, ja sen pinta-ala on 7,9 hehtaaria. Lammella ei ole kartan mukaan saaria.  Sen rantaviivan pituus on 1,5 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Vuohijärven alueella (14.91), jonka Juolasveden–Lahnaveden alueeseen (14.913) se kuuluu. Lammen vedenpinnan korkeus on 98,6 metriä mpy.
Putinka

| Putinka |
| --- | --- |
Tyyppi:  votka
Alkuperä:   Venäjä
Valmistus aloitettu:  2003
Infobox OKNimi-testi OK: 
Putinka (ven. Путинка) on Kristallin valmistama venäläinen votkamerkki. Se on nimetty Vladimir Putinin mukaan. Se on saanut useita palkintoja ja ollut muun muassa vuoden 2004 "superbrand".
Putinka tuli myyntiin vuonna 2003 Putinin toimiessa presidenttinä. Merkin osuus Venäjän votkamarkkinoilla oli 2,7 prosenttia vuonna 2004 ja 4,4 prosenttia vuonna 2006.
Aiheesta muualla

Kristallin viralliset sivut (Arkistoitu – Internet Archive) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Putinka
Käännös suomeksi
Pyhän Marian kirkko (Abbas and Templecombe)

| Pyhän Marian kirkko |
| --- | --- |

Sijainti:  Templecombe, Somerset,  Yhdistynyt kuningaskunta
Koordinaatit:  51°0′10″N, 2°25′0″W
Seurakunta:  Englannin kirkko
Rakentamisvuosi:  1100-luku
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Pyhän Marian kirkko on Englannin kirkon kirkkorakennus, joka sijaitsee Templecombessa Somersetin kreivikunnassa. Se kuuluu Grade II* -rakennussuojeluluokkaan, johon se listattiin 24. maaliskuuta 1961.
Sakasti rakennettiin 1893. Kastemalja on peräisin 1100-luvulta. Kirkossa on näytteillä maalaus, jonka oletetaan esittävän Kristusta. Maalaus on tehty aikaisintaan 1200-luvulla.
Pieni-Valkeus

| Pieni-Valkeus |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°47′00″N, 27°02′01″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Valkeusjärveen 
Järvinumero:  14.929.1.031
Mittaustietoja
Pinnankorkeus:  109,8 m  
Pituus:  250 m  
Leveys:  150 m  
Rantaviiva:  0,637 km  
Pinta-ala:  2,266 ha  
Saaria:  ei saaria 
 fiPieni-Valkeus 
Pieni-Valkeus  on Etelä-Savossa Mikkelissä  Korpijärven lähellä sijaitseva lampi.
Maantietoa

Lampi on 250 metriä pitkä, 150 metriä leveä, ja sen pinta-ala on 2,3 hehtaaria. Lammella ei ole kartan mukaan saaria.  Sen rantaviivan pituus on 650 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Korpijoen valuma-alueeseen (14.929) se kuuluu. Lammen vedenpinnan korkeus on 109,8 metriä mpy.
Pyhän Marian katedraali

Pyhän Marian katedraali voi tarkoittaa ainakin seuraavia:
Pyhän Marian katedraali (Austin), roomalaiskatolinen katedraali Austinissa Texasissa Yhdysvalloissa
Pyhän Marian katedraali (Newcastle), kirkkorakennus Newcastle upon Tynessä, Englannissa
Pyhän Marian katedraali, ortodoksinen kirkko Damaskoksessa, Syyriassa, Antiokian ja koko Idän patriarkan istuin.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pyhän Marian katedraali”, voi hakea sivunnimihaulla, laajalla sivunnimihaulla tai tekstihaulla.
Richard Coudenhove-Kalergi

| Richard Coudenhove-Kalergi |
| --- | --- |
 Coudenhove-Kalergi noin vuonna 1930.
Henkilötiedot
Syntynyt: 17. marraskuuta 1894 Tokio, Japani
Kuollut: 27. heinäkuuta 1972 (77 vuotta) Schruns, Itävalta
Richard Nikolaus Coudenhove-Kalergi (17. marraskuuta 1894 Tokio – 27. heinäkuuta 1972 Schruns) oli itävaltalais-japanilainen kreivi ja filosofi, pasifisti sekä Paneurooppa-liikkeen isä. Hän kiinnitti ensimmäisen maailmansodan jälkeen huomiota totalitarististen aatteiden aiheuttamaan riskiin maailmanrauhalle ja ehdotti Euroopan valtioiden yhdistymistä Pan-Euroopaksi, valtioliitoksi, millä luotaisiin riittävä vastapaino Neuvostoliiton totalitarismille.
Perhe

Coudenhove-Kalergin isä Heinrich von Coudenhove-Kalergi (1860–1906) oli Itävalta-Unkarin diplomaatti Japanissa. Hän tapasi maassa ollessaan Mitsuko Aoyaman (1874–1941), jonka kanssa avioitui 16. maaliskuuta 1892. Aoyaman isä ei kuitenkaan hyväksynyt avioliittoa ja katkaisi välit tyttäreensä. Richard Nikolaus Coudenhove-Kalergi oli pariskunnan toinen poika.
Kirjallinen tuotanto > Paneurooppa

Vuonna 1923 julkaistussa kirjassaan Paneurooppa (saks. alkuteos Pan-Europa) Coudenhove-Kalergi esittää, että ajatus Euroopasta suurvaltojen jakamana on vanhentunut ja että suurvaltojen on tehtävä tilaa uusille useista valtioista koostetuille maailmanvalloille, joista yksi olisi Euroopan maiden muodostama Pan-Eurooppa. Hän ehdotti lisäksi Euroopan maiden keskinäistä tulliliittoa, jotta mantereen taloudellinen ja kulttuurinen potentiaali voisi kasvaa. Hän kannusti myös mantereen lähentymistä kokonaisuutena Afrikan siirtomaidensa kanssa kantanaan, että yhdenmukaisen ja järkevän Afrikan siirtomaittensa kehittämisen tuloksena Pan-Eurooppa voisi täysin kotoperäistää ruoan ja resurssien tuotantonsa ja saavuttaa siten taloudellisen riippumattomuuden ja sotilaallisen koskemattomuuden.
Myöhemmin Coudenhove-Kalergi esitteli ideaansa myös samannimisessä lehdessä, jota julkaistiin Wienistä, Leipzigista ja Pariisista käsin.
Kirjallinen tuotanto > Praktischer Idealismus

Vuonna 1925 julkaistussa kirjassaan Praktischer Idealismus Coudenhove-Kalergi kuvailee yhteiskuntafilosofisia ajatuksiaan etenkin Paneurooppa-visionsa kannalta.
Kirjallinen tuotanto > Stalin ja Kumpp.

Vuonna 1931 julkaistussa teoksessaan Stalin & Kumpp. Coudenhove-Kalergi ehdottaa, että Pan-Euroopasta pitäisi tulliliiton lisäksi muodostaa puolustusliitto. Stalin ja Kumpp. oli yksi teoksista, joiden myynnin liittoutuneiden valvontakomissio kielsi kirjakaupoissa Suomessa erissä vuosina 1944–1945.
Näkemykset ja vaikutus

Coudenhove-Kalergi toimi merkittävänä yhteiskunnallisena vaikuttajana ensimmäisen maailmansodan jälkeisessä Euroopassa. Hänen perustamansa Paneurooppa-liike pyrki keräämään yhteiskunnallisesti merkittäviä henkilöitä ympäri Eurooppaa yhteen luodakseen poliittisesti yhdentyneen Euroopan. Maailmansotien välissä Paneurooppa-liike sai vaikutusvaltaisia kannattajia laajasti yhteiskunnan eri aloilta, kuten politiikasta, taloudesta, lehdistöstä ja yliopistoista. Paneurooppa-liike sai sanomansa levittämiseksi merkittävää rahoitustukea yksityishenkilöiltä, pankeilta ja valtioilta.
Coudenhove-Kalergi ei pitänyt itseään sosialistina mutta katsoi, että kapitalistisen yhteiskunnan luonnollisella jalostamisella päädyttäisiin ennen pitkää sosialismiin. Kommunismin kanssa hän ei kyennyt tekemään kompromisseja oman individualistisen maailmankatsomuksensa vuoksi.
Saksan ulkoministerin Gustav Stresemannin tapaan Coudenhove-Kalergi suositteli 1920-luvulla keisarillisen Saksan siirtomaiden palauttamista Weimarin tasavallalle. Coudenhove-Kalergi kuitenkin varoitteli, että eurooppalaisten tulisi kaikin keinoin pyrkiä estämään afrikkalaisten työläisten ja sotilaiden muutto Euroopan puolelle, vaikka hän kannattikin eurooppalaisten muuttoa Afrikkaan.
Ajatus Afrikasta Euroopan yhteisen kehitystyön ja taloudellisen hyödyntämisen kohteena oli Coudenhove-Kalergin jälkeen myös saksalaisen Herman Sörgelin ja tämän Atlantropa-suunnitelman tavoitteena. Sörgelin tiedetään väittäneen Atlantropa-suunnitelmaa huomattavasti edistyneemmäksi kuin Paneurooppa-idea. Hän myös jäljitteli Coudenhove-Kalergin tyyliä saadakseen idealleen tukea.
Palkintoja ja huomionosoituksia

1950: ensi kertaa jaettu Kaarle Suuren palkinto
1954: Kunnialegioonan komentaja, Ranska
1962: Großes Silbernes Ehrenzeichen mit Stern für Verdienste um die Republik Österreich
1965: Sonning-palkinto
1966: Europäischer Karlspreis der Sudetendeutschen Landsmannschaft
1967: Kätketyn aarteen ritarikunta, Japani
1967: Kajima Peace Award, Japani
1972: Konrad Adenauer -palkinto
1972: Bundesverdienstkreuz, Saksan liittotasavalta
Kunniatohtori, Nihon-yliopisto, Tokio
Ehrenbürgerwürde der Universität Frankfurt a. M.